[{"text_idx": "#000002", "text": "Noortele, noortele, noortele! Koolile, o\u0303petajale ja noortejuhile Ettevo\u0303tjale, u\u0308hingule, riigiasutusele Tudengile ja vabatahtlikule"}, {"text_idx": "#000003", "text": "Oskused ja to\u0308o\u0308turg Kliima ja majandus Ruum ja liikuvus Tervis ja sotsiaalkaitse Esita ise va\u0308ljakutse vo\u0303i tule partneriks"}, {"text_idx": "#000004", "text": "Koosloome koolidega \u2013 pilootprojekti kokkuvo\u0303te"}, {"text_idx": "#000005", "text": "EsilehtUudisedKoosloome koolidega \u2013 pilootprojekti kokkuvo\u0303te"}, {"text_idx": "#000006", "text": "Meie viimane kohtumine koolidega \u2013 Paide Gu\u0308mnaasium ja Ja\u0308rveotsa Gu\u0308mnaasium \u2013 toimus 28. mail. Seekordsel kohtumisel osalesid mo\u0303lema kooli o\u0303pilased ja o\u0303petajad. Sessiooni viisid la\u0308bi Maarja ja Michaela."}, {"text_idx": "#000007", "text": "Kui eelnevalt olime teinud sissejuhatavaid fookusgrupiintervjuusid, et o\u0303pilasi ja o\u0303petajaid kui platvormi kasutajaid tundma o\u0303ppida, siis seekord oli meil plaanis midagi to\u0308o\u0308toa-laadset. Meie eesma\u0308rk selle sessiooniga oli saada o\u0303petajatelt ning o\u0303pilastelt sisendit teatud wireframe\u2019ide osas."}, {"text_idx": "#000008", "text": "Kuna oli endiselt koroona-aeg, siis pidime mo\u0303tlema, kuidas to\u0308o\u0308tuba Zoomi kaudu la\u0308bi viia. Olime varasemalt UX-tiimiga kohtunud Startup Estonia poolt mentori Helen Kokk\u2019iga ning saime temalt pa\u0308ris ha\u0308id na\u0308puna\u0308iteid. Na\u0308iteks soovitas Helen kasutada va\u0308rvilisi taustu ning pu\u0308u\u0308da luua ro\u0303o\u0303mus atmosfa\u0308a\u0308r. Inimeste rahulolu olevat vo\u0303imalik lugeda naeratustega \u2013 mida rohkem su osalejad naeratavad, seda paremini nad end tunnevad."}, {"text_idx": "#000009", "text": "Pa\u0308rast sissejuhatust, kus tutvustasime eesma\u0308rki, olemasolevaid wireframe\u2018e ja ta\u0308nase sessiooni plaani, asusime to\u0308o\u0308le joonistamise kallal. Palusime osalejatel eelnevalt varuda paberit, va\u0308rvilisi pliiatseid vo\u0303i vildikaid, ka\u0308a\u0308re jms."}, {"text_idx": "#000010", "text": "U\u0308ks asi, mida sellest sessioonist o\u0303ppisime, oli see, et liiga palju ei tasuks u\u0308heks sessiooniks planeerida. Tahtsime to\u0308o\u0308tada pa\u0308ris mitme wireframe\u2019i kallal ja seeto\u0303ttu ja\u0308i igau\u0308he jaoks pa\u0308ris va\u0308he aega. Nii o\u0303pilastel kui o\u0303petajatel oli alguses raske aru saada, mida neilt ootasime ja ei julgetud eriti kohe joonistama hakata. Lo\u0303puks ikka sai kiirustades midagi tehtud."}, {"text_idx": "#000011", "text": "U\u0308ks asi, mida o\u0303petajad u\u0308tlesid, oli see, et nad oleks meie poolt palju konreetsemaid wireframe\u2018e oodanud \u2013 nii oleks lihtsam ette kujutada, ise juurde lisada vo\u0303i tagasisidet anda. Meie aga mo\u0303tlesime, et mida va\u0308hem ette anname, seda enam julgevad osalejad oma loovuse vallal lasta."}, {"text_idx": "#000012", "text": "Sellest hoolimata tundus meile, et saime nii o\u0303petajatelt kui o\u0303pilastelt mo\u0303ned huvitavad ideed! Sessiooni lo\u0303pus ta\u0308nasime ko\u0303iki ning otsustasime luua Facebooki-grupi, mis tulevikus aitaks taas kontakti saada ning koosloomega ja\u0308tkata."}, {"text_idx": "#000013", "text": "Koosloome, eriti koosloome koroona-ajal, oli va\u0308ga huvitav kogemus. Saime esmase kogemuse ning isegi, kui tundus, et ei jo\u0303udnud kuigi kaugele (meil olid veidi liiga ambitsioonikad eesma\u0308rgid), siis tegelikult olid ko\u0303ik kokkupuuted o\u0303pilaste ja o\u0303petajatega va\u0308ga kasulikud. Saime ka aru, et pigem tuleks edaspidi ha\u0308sti konkreetse eesma\u0308rgiga tegevusi planeerida \u2013 na\u0308iteks keskenduda u\u0308hele wireframe\u2019ile vo\u0303i funktsioonile. Loodame uuel o\u0303ppeaastal kindlasti koosloomega ja kogemuste omandamisega ja\u0308tkata!"}, {"text_idx": "#000016", "text": "Koosloome lo\u0303puseminar 27. augustil Energia Avastuskeskuses"}, {"text_idx": "#000021", "text": "Ta\u0308name, et liitusite meie uudiskirjaga."}, {"text_idx": "#000022", "text": "Maarja Hallik, Kuidas kohaneda kliimamuutustega ja neid pidurdada? / How can we adapt to and curb climate change?"}]